CELEX: C2004/262/66
Language: hu
Date: 2004-10-23 00:00:00
Title: T-283/04. sz. ügy: A Georgia-Pacific S.A.R.L. által 2004. július 9-én a Belső Piaci Harmonizációs Hivatal (védjegyek és formatervezési minták) (OHIM) ellen benyújtott kereset

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/34
            
         A Georgia-Pacific S.A.R.L. által 2004. július 9-én a Belső Piaci Harmonizációs Hivatal (védjegyek és formatervezési minták) (OHIM) ellen benyújtott kereset
   (T-283/04. sz. ügy)
   (2004/C 262/66)
   Az eljárás nyelve: francia
   A Georgia-Pacific S.A.R.L., székhely: Luxembourg, képviseli Rebecca Delorey ügyvéd, 2004. július 9-én keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (OHIM) ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse és változtassa meg az OHIM első fellebbezési tanácsának határozatát, annyiban, amennyiben az úgy ítélte meg, hogy a 2 101 277. sz. védjegy a Közösség teljes területén – a 40/94/EK rendelet 7. cikk (1) bekezdés b) pontja alapján – nem rendelkezik megkülönböztető képességgel a „háztartási papírtekercs, papírtörlő, papír kéztörlő” áruk tekintetében, és hozzon új határozatot, amelyben kimondja, hogy az elutasított védjegy rendelkezik megkülönböztető képességgel.
            
         Jogalapok és fontosabb érvek:
   
               Az érintett közösségi védjegy:
            
            
               Papírtörlő motívum formájú térbeli védjegy
            
         
               Áruk vagy szolgáltatások:
            
            
               A 16. osztályba tartozó áruk (háztartási papírtekercs, papírtörlő, papír kéztörlő) – 2 101 277. sz. védjegybejelentési kérelem
            
         
               A fellebbezési tanács előtt megtámadott határozat:
            
            
               A vizsgáló a bejegyzést megtagadta.
            
         
               A fellebbezési tanács határozata:
            
            
               A kereset elutasítása.
            
         
               Jogalapok:
            
            
               A megtámadott határozat sérti a 40/94/EK rendelet 7. cikk (1) bekezdését.
               A megjelölés nyilvánvalóan grafikailag ábrázolható a rendelet 7. cikk (1) bekezdésének a) pontja és a 4. cikke értelmében.
               A megjelölés se nem leíró, se nem szokványos, se nem olyan formájú, amelyet a termék természete szükségessé tesz.
               A megjelölés kellő megkülönböztető képességgel bír ahhoz, hogy a rendelet 7. cikk (1) bekezdés b) pontja követelményeinek megfeleljen.